《舟泛吴淞江》
明代·卢熊

早发木兰桡，江行趁落潮。
雨分牛脊近，云隔马鞍遥。
弟妹成疏阔，交朋竟寂寥。
谩持昌歜酒，那得客愁消。

作者简介：（1331—1380）元明间苏州府昆山人，字公武。少从杨维祯学，博学能文，工篆籀。元末为吴县教谕。洪武初，起故官，迁工部照磨。以善书授中书舍人，出为兖州知州。以簿录刑人家属事坐累死。有《说文字原章句》、《孔颜世系谱》、《苏州志》、《兖州志》、《蓬蜗集》、《幽忧集》、《石门集》、《清溪集》。